**07/04/2023**

**ΠΑΡΑΡΤΗΜΑ ΓΝΩΣΗΣ ΠΛΗΡΟΦΟΡΙΚΗΣ Ή ΧΕΙΡΙΣΜΟΥ Η/Υ**

**ΤΡΟΠΟΣ ΑΠΟΔΕΙΞΗΣ**

* Για όλους τους κλάδους και ειδικότητες των κατηγοριών ΠΕ και ΤΕ και για τους κλάδους και ειδικότητες ΔE Διοικητικού–Λογιστικού, ΔE Δημοτικής Αστυνομίας, ΔE Μεταφραστών –Διερμηνέων, ΔE Προσωπικού Ελιγμών, ΔE Σταθμαρχών σύμφωνα με το π.δ. 85/2022 (Α΄232) απαιτείται, ως πρόσθετο προσόν διορισμού ή πρόσληψης, η γνώση πληροφορικής ή χειρισμού Η/Υ στα αντικείμενα:

(α) επεξεργασίας κειμένων,

(β) υπολογιστικών φύλλων,

(γ) υπηρεσιών διαδικτύου.

* Για λοιπούς κλάδους και ειδικότητες ΔΕ,μπορεί, με την προκήρυξη πλήρωσης θέσεων, να ορίζεται ως πρόσθετο προσόν διορισμού, η γνώση πληροφορικής ή χειρισμού Η/Υ μετά από αίτημα του φορέα και σύμφωνη γνώμη του ΑΣΕΠ.

Σε περίπτωση που απαιτείται πέραν των ανωτέρω και γνώση συγκεκριμένου προγράμματος ή αντικειμένου πληροφορικής, σχετικού με την κατά περίπτωση ειδικότητα, αυτή καθορίζεται κάθε φορά με την προκήρυξη και αποδεικνύεται με τους τρόπους που ορίζονται σε αυτήν.

**Η γνώση πληροφορικής ή χειρισμού Η/Υ και στα ως άνω τρία αντικείμενα διαπιστώνεται ως εξής:**

1. Με πιστοποιητικά γνώσης πληροφορικής ή χειρισμού Η/Υ.
2. Mε τίτλους σπουδών, τριτοβάθμιας, μεταδευτεροβάθμιας ή δευτεροβάθμιας εκπαίδευσης, ειδικότητας Πληροφορικής ή γνώσης χειρισμού Η/Υ όπως αυτοί προσδιορίζονται για τους κλάδους ΠΕ Πληροφορικής, ΤΕ Πληροφορικής και ΔΕ Πληροφορικής στους Πίνακες 1, 2 και 3 αντίστοιχα του Παραρτήματος Α΄ του Π.Δ. 85/2022 (Α΄232).
3. Με τίτλους σπουδών, προπτυχιακούς ή/και μεταπτυχιακούς ή/και διδακτορικούς, Πανεπιστημιακής ή/και Τεχνολογικής εκπαίδευσης από την αναλυτική βαθμολογία των οποίων προκύπτει ότι οι υποψήφιοι έχουν παρακολουθήσει τέσσερα τουλάχιστον μαθήματα, υποχρεωτικά ή κατ’ επιλογή, Πληροφορικής ή γνώσης χειρισμού Η/Υ.
4. Με Κρατικό Πιστοποιητικό Πληροφορικής (άρθρο 28 ν. 4653/2020).
5. Με πιστοποιητικό αποφοίτησης από την Εθνική Σχολή Δημόσιας Διοίκησης και Αυτοδιοίκησης (ΕΣΔΔΑ).

**Ειδικότερα:**

1. **Με** πιστοποιητικά γνώσης πληροφορικής ή χειρισμού Η/Υ που εκδίδονται από φορείς της ημεδαπής οι οποίοι πιστοποιούνται με αποφάσεις του Δ.Σ. του Εθνικού Οργανισμού Πιστοποίησης Προσόντων και Επαγγελματικού Προσανατολισμού (ΕΟΠΠΕΠ) ή ΕΟΠΠ ή τον πρώην Οργανισμό Επαγγελματικής Εκπαίδευσης και Κατάρτισης (ΟΕΕΚ) ή έχουν εκδοθεί από τον ίδιο τον ΟΕΕΚ.

Οι πιστοποιημένοι φορείς από τον ΟΕΕΚ ή τον ΕΟΠΠ ή τον ΕΟΠΠΕΠ, με σχετικές πράξεις, με την αναγραφόμενη για κάθε φορέα ημερομηνία πιστοποίησης, με την επιφύλαξη των αρ. 28 και 40 της με αριθμό 121929/Η/31.07.2014 Κ.Υ.Α (ΦΕΚ 2123/Β’/01.08.2014) και τα πιστοποιητικά που εκδίδουν είναι:

α) ACTA Α.Ε. (ΑΡΙΣΤΟΤΕΛΕΙΕΣ ΚΑΤΑΡΤΙΣΕΙΣ ΑΞΙΟΛΟΓΗΣΕΙΣ ΠΙΣΤΟΠΟΙΗΣΕΙΣ Α.Ε.) (17.5.2006)

Πιστοποιητικά:

Certified Computer User (CCU)

Certification Proficiency in IT Skills, CPIT

Microsoft Office Specialist Syllabus 1.0

Microsoft Office Specialist Expert Syllabus 1.0

IC3-Internet and Computing Core Certification Syllabus 1.0

ICBU-Informatics Certified Basic User Syllabus 1.0

β) ACTA-INFOTEST ΠΙΣΤΟΠΟΙΗΣΕΙΣ Ε.Ε. (ΔΠ 54083/16.7.2015 απόφαση του ΕΟΠΠΕΠ)

Πιστοποιητικά:

Internet and Computing Core Certification (IC3)

Microsoft Office Specialist

Infotest Certified Basic User

Microsoft Certified Application Specialist

γ) DIPLOMA (ΦΟΡΕΑΣ ΠΙΣΤΟΠΟΙΗΣΗΣ ΑΝΘΡΩΠΙΝΟΥ ΔΥΝΑΜΙΚΟΥ) (30.9.2009)

Πιστοποιητικά:

Basic Office

Business Office

δ) ECDL Eλλάς Α.Ε. (1.2.2006 έως 30.11.2012 βάσει της αριθ. Β/22578/30.11.2012 απόφασης του ΕΟΠΠΕΠ) ή PeopleCert Ελλάς ΑΕ (30.11.2012 με την αριθ. Β/22579/30.11.2012 απόφαση του ΕΟΠΠΕΠ)

Πιστοποιητικά:

ECDL Core Certificate

ECDL Start Certificate

ECDL Progress Certificate

ECDL Profile Certificate

ECDL Profile Certificate (Office Essentials/Βασικές Δεξιότητες Υπολογιστή)

People Cert Computer Skills Level 1

ε) Ελληνικό Ινστιτούτο Πιστοποιήσεων ΙΚΕ «ΕΛ.ΙΝ.Π.» (ΔΠ/38566/3.9.2018 απόφαση του ΕΟΠΠΕΠ)

Πιστοποιητικά:

Πληροφορικής/Certified Computer User

CROSS CCU (Certified Computer User) BASIC 1

CROSS CCU (Certified Computer User) BASIC 2

στ) ESOL EXAMS A.E. «ESOL EXAMS» (ΔΠ/60239/05.12.2019 απόφαση του ΕΟΠΠΕΠ)

Πιστοποιητικά:

STANDARD COMPUTER SKILLS

STANDARD COMPUTER SKILLS FAST

EXCELLENT COMPUTER SKILLS

ζ) «EUROPEAN QUALIFICATIONS CERTIFICATIONS – EQcert – Μ. ΠΙΤΣΙΛΚΑΣ–Κ. ΠΡΙΤΣΑΣ ΙΚΕ Φορέας Πιστοποίησης Ανθρώπινου Δυναμικού» (ΔΠ/2997/17.02.2020 απόφαση του ΕΟΠΠΕΠ)

Πιστοποιητικά:

EQcert BASIC

EQcert BASIC - LV1

EQcert BASIC - LV2

η) EXAMS CERT IKE «EXAMS CERT» (ΔΠ/56579/26.10.2018 απόφαση του ΕΟΠΠΕΠ)

Πιστοποιητικά:

EXAMS CERT BASIC

EXAMS CERT BASIC MS

EXAMS CERT PROGRESSIVE EXTRA

θ) GLOBAL CERT (ΠΙΣΤΟΠΟΙΗΣΗ ΑΝΘΡΩΠΙΝΟΥ ΔΥΝΑΜΙΚΟΥ ΑΝΩΝΥΜΗ ΕΤΑΙΡΕΙΑ) (10.4.2014)

Πιστοποιητικά:

Global Intermediate

Global Intermediate A

Global Intermediate B

Global Intermediate C

Global Basic Office

Global Advanced Plus

Global Intermediate Express

Global Office Expert

ι) ΙCT Hellas Α.Ε. (22.2.2006) ή ICT Europe (18.7.2007 αλλαγή ονομασίας της ΙCT Hellas Α.Ε.)

Πιστοποιητικά:

ICT Intermediate A

ICT Intermediate B

ICT Intermediate C

ια) Infotest (ΑΡΙΣΤΟΤΕΛΕΙΕΣ ΚΑΤΑΡΤΙΣΕΙΣ ΑΞΙΟΛΟΓΗΣΕΙΣ ΠΙΣΤΟΠΟΙΗΣΕΙΣ Α.Ε & ΣΙΑ Ε.Ε.) (22.2.2006)

Πιστοποιητικά:

Internet and Computing Core Certification (IC3)

Microsoft Office Specialist (MOS)

Microsoft Office Specialist Expert (MOS Expert)

Infotest Certified Basic User (ICBU)

Infotest Microsoft Certified Application Specialist

ιβ) «INNOV-INK ΦΟΡΕΑΣ ΠΙΣΤΟΠΟΙΗΣΗΣ ΠΡΟΣΟΝΤΩΝ ΙΚΕ» με διακριτικό τίτλο PROGRAMS QUALIFICATION READ-PQR» (ΔΠ/12126/12.04.2021 απόφαση του ΕΟΠΠΕΠ)

Πιστοποιητικά:

ELIC Professional Certificate

ELIC Professional Certificate Plus

ELIC Professional Certificate 360

ιγ) I SKILLS A.E. (I SKILLS ΑΝΩΝΥΜΗ ΕΤΑΙΡΕΙΑ ΠΙΣΤΟΠΟΙΗΣΗΣ ΔΕΞΙΟΤΗΤΩΝ) (14.9.2007)

Πιστοποιητικά:

Basic I.T. Standard

Basic I.T. Thematic

Basic I.T. Core

Advanced I.T. Core syllabus version:1 (ΔΠ/27661/22.07.2021 απόφαση του ΕΟΠΠΕΠ)

Advanced I.T. Standard syllabus version:1 (ΔΠ/27661/22.07.2021 απόφαση του ΕΟΠΠΕΠ)

Advanced I.T. Thematic syllabus version:1 (ΔΠ/27661/22.07.2021 απόφαση του ΕΟΠΠΕΠ)

ιδ) ΚΕΥ-CERT (ΣΥΓΧΡΟΝΕΣ ΕΥΡΩΠΑΙΚΕΣ ΠΙΣΤΟΠΟΙΗΣΕΙΣ Ε.Π.Ε.) (5.4.2006)

Πιστοποιητικά:

Key Cert IT Basic

Key Cert IT Initial

ιε) PROCERT Ιδιωτική Κεφαλαιουχική Εταιρεία «PROCERT» (ΔΠ/20516/4.5.2018 απόφαση του ΕΟΠΠΕΠ)

Πιστοποιητικά:

PRO-Cert IT User

ιστ) ΤΕΛΕΦΩΣ ΤΡΕΙΝΙΝ - TELEFOS TRAINING ΕΠΕ (18-12-2007) ή ΤΕΛΕΦΩΣ ΣΕΡΤ - TELEFOS CERT ΕΠΕ (Με την αριθ.Γ/12485/21.5.2009 πράξη μετονομασίας της ΤΕΛΕΦΩΣ ΤΡΕΙΝΙΝ - TELEFOS TRAINING ΕΠΕ) ή ΙΝΦΟΣΕΡΤ-INFOCERT ΕΠΕ (ΠΙΣΤΟΠΟΙΗΣΕΙΣ ΓΝΩΣΕΩΝ ΚΑΙ ΔΕΞΙΟΤΗΤΩΝ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ) (Με την αριθ. Β/18216/24.9.2012 απόφαση του ΕΟΠΠΕΠ περί μετονομασίας της ΤΕΛΕΦΩΣ ΣΕΡΤ - TELEFOS CERT ΕΠΕ)

Πιστοποιητικά:

Basic Skills ή Infocert Basic Skills (25.6.2008 αλλαγή ονομασίας τίτλου)

Basic ή Infocert Basic (25.6.2008 αλλαγή ονομασίας τίτλου)

Integration Skills ή Infocert Integration Skills (25.6.2008 αλλαγή ονομασίας τίτλου)

Infocert Unities

ιζ) «UCERT» ΜΟΝΟΠΡΟΣΩΠΗ ΙΔΙΩΤΙΚΗ ΚΕΦΑΛΑΙΟΥΧΙΚΗ ΕΤΑΙΡΕΙΑ (ΔΠ/30357/03.08.2020 απόφαση του ΕΟΠΠΕΠ)

Πιστοποιητικά:

STANDARD OFFICE USER

STANDARD OFFICE USER (UPPER LEVEL)

ιη) UNICERT (UNIVERSAL CERTIFICATION SOLUTIONS ΦΟΡΕΑΣ ΠΙΣΤΟΠΟΙΗΣΗΣ ΑΝΘΡΩΠΙΝΟΥ ΔΥΝΑΜΙΚΟΥ) (21.01.2015)

Πιστοποιητικά:

Unicert Primary

Unicert Primary Διαθεματικό

Unicert Advanced Plus

ιθ) Vellum Global Educational Services S.A. (ΒΕΛΛΟΥΜ ΔΙΕΘΝΕΙΣ ΥΠΗΡΕΣΙΕΣ ΠΙΣΤΟΠΟΙΗΣΗΣ Α.Ε.) (22.2.2006), ΒΕΛΛΟΥΜ ΔΙΕΘΝΕΙΣ ΥΠΗΡΕΣΙΕΣ ΠΙΣΤΟΠΟΙΗΣΗΣ και Vellum Global Educational Services (ΔΠ 35945/28.7.2017 απόφαση του ΕΟΠΠΕΠ), ΒΕΛΛΟΥΜ ΥΠΗΡΕΣΙΕΣ ΠΙΣΤΟΠΟΙΗΣΗΣ Ε.Ε. (ΔΠ 4768/6.3.2023 απόφαση του ΕΟΠΠΠΕΠ

Πιστοποιητικά:

Cambridge International Diploma in IT Skills

Cambridge International Diploma in IT Skills Proficiency

Vellum Diploma in IT Skills

Vellum Diploma in IT Skills Proficiency

Vellum Diploma in IT Skills Essential Standard Level

κ) «PROFESSIONAL AWARDING SERVICES SOLUTIONS ΜΟΝΟΠΡΟΣΩΠΗ ΙΔΙΩΤΙΚΗ ΚΕΦΑΛΑΙΟΥΧΙΚΗ ΕΤΑΙΡΕΙΑ» με διακριτικό τίτλο «PASS MON IKE (P.A.S.S.) » (ΔΠ/16690/25-11-2022 απόφαση του ΕΟΠΠΕΠ)

Πιστοποιητικά:

PASS-PORT

PASS-PORT FAST-B

PASS-PORT FAST-X

**κα) «TÜV-AUSTRIA ΕΛΛΑΣ ΜΟΝΟΠΡΟΣΩΠΗ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ» με διακριτικό τίτλο «TÜV AUSTRIA-HELLAS LTD» (ΔΠ/6314/24-03-2023 απόφαση του ΕΟΠΠΕΠ)**

Πιστοποιητικά:

**TÜV AUSTRIA Certification for basic Computer Skills**

ΓΙΝΟΝΤΑΙ ΕΠΙΣΗΣ ΔΕΚΤΑ:

**Ι.** Πιστοποιητικά γνώσης πληροφορικής ή χειρισμού Η/Υ τα οποία χορηγήθηκαν από τους παραπάνω φορείς (δ, ι, ια και ιθ) μέχρι και την ημερομηνία πιστοποίησής τους από τον ΟΕΕΚ με την εξής ονομασία:

α) ECDL από την εταιρεία ECDL-GREEK COMPUTER SOCIETY-Ε.Π.Υ.

β) Cambridge International Examinations από UNIVERSITY OF CAMBRIDGE (εταιρεία Vellum Global Educational Services).

γ) IC3 ή MOS από CERTIPORT (Microsoft), εταιρεία Infotest (πρώην TECHNOPLUS) και

δ) BTEC in ICT ή Online Award in ICT από LONDON LEARNING (εταιρεία ΙCT Hellas Α.Ε.).

**ΙΙ.** Πιστοποιητικά γνώσης πληροφορικής ή χειρισμού Η/Υ που έχουν εκδοθεί από τον ΟΕΕΚ, κατόπιν επιτυχούς συμμετοχής του υποψηφίου σε εξετάσεις πιστοποίησης Γνώσεων Χειρισμού Η/Υ φυσικών προσώπων που διοργάνωσε ο Οργανισμός.

**Σημείωση:** Η ισχύς των πιστοποιητικών γνώσης χειρισμού Η/Υ που εκδόθηκαν από τον ΟΕΕΚ, από φορείς πιστοποιημένους από τον καταργηθέντα ΟΕΕΚ μέχρι και την ημερομηνία πιστοποίησής τους και από φορείς πιστοποιημένους από τον ΟΕΕΚ, τον ΕΟΠΠ και τον ΕΟΠΠΕΠ μετά την ημερομηνία πιστοποίησής τους **είναι αόριστης διάρκειας** [παρ. 6 του άρ. 12 του Ν. 4283/2014 (ΦΕΚ 189Α΄/10-9-2014) όπου αναφέρεται ότι προστίθεται παρ. 5 στο άρ. 38 του Ν.4186/2013].

**ΙΙΙ.** Πιστοποιητικά ή τίτλοι γνώσης πληροφορικής ή χειρισμού Η/Υ που χορηγούνται από φορείς της αλλοδαπής που έχουν αναγνωριστεί με απόφαση του Δ.Σ. του ΕΟΠΕΠΠ. Οι τίτλοι αυτοί γίνονται αποδεκτοί υπό την προϋπόθεση ότι συνοδεύονται από σχετική απόφαση του Δ.Σ. του ΕΟΠΠΕΠ περί της αντιστοίχισης τους με πιστοποιητικά γνώσης πληροφορικής ή χειρισμού Η/Υ της ημεδαπής.

**Από τα ανωτέρω πιστοποιητικά πρέπει να αποδεικνύεται η γνώση και των τριών γνωστικών αντικειμένων: α) επεξεργασίας κειμένων, β) υπολογιστικών φύλλων και γ) υπηρεσιών διαδικτύου** (τα πιστοποιητικά μπορούν να περιέχουν οποιονδήποτε συνδυασμό των ενοτήτων «Επεξεργασία Κειμένου», «Υπολογιστικά Φύλλα», «Υπηρεσίες Διαδικτύου»).

Σε περίπτωση που ο υποψήφιος έχει ολοκληρώσει με επιτυχία τις εξετάσεις στις οριζόμενες από την προκήρυξη ενότητες αλλά το σχετικό πιστοποιητικό δεν έχει ακόμη εκδοθεί, μπορεί να γίνει αποδεκτή σχετική περί τούτου βεβαίωση του κατά τα ανωτέρω πιστοποιημένου φορέα έκδοσης αυτού. Ο υποψήφιος, όμως, εφόσον, είναι διοριστέος/ προσληπτέος πρέπει να προσκομίσει το πιστοποιητικό στον φορέα διορισμού/ πρόσληψης.

Λοιπά παραστατικά (βεβαιώσεις εξεταστικών κέντρων, κάρτες δεξιοτήτων κλπ) δεν γίνονται δεκτά.

1. **Mε** τίτλους σπουδών, τριτοβάθμιας, μεταδευτεροβάθμιας ή δευτεροβάθμιας εκπαίδευσης, ειδικότητας Πληροφορικής ή γνώσης χειρισμού Η/Υ, όπως αυτοί προσδιορίζονται για τους κλάδους ΠΕ Πληροφορικής, ΤΕ Πληροφορικής και ΔΕ Πληροφορικής στους Πίνακες 1, 2 και 3 αντίστοιχα του Παραρτήματος Α΄ του ΠΔ 85/2022 (Α΄232) και αναφέρονται κατωτέρω ή μεταπτυχιακούς ή διδακτορικούς τίτλους στην Πληροφορική.
2. **Με** τίτλους σπουδών, προπτυχιακούς Πανεπιστημιακής ή/και Τεχνολογικής εκπαίδευσης ή/και μεταπτυχιακούς ή/και διδακτορικούς, από την αναλυτική βαθμολογία των οποίων προκύπτει ότι οι υποψήφιοι έχουν παρακολουθήσει τέσσερα τουλάχιστον μαθήματα, υποχρεωτικά ή κατ’ επιλογή, Πληροφορικής ή γνώσης χειρισμού Η/Υ. Καθένα από τα τέσσερα αυτά μαθήματα μπορεί να έχει πραγματοποιηθεί στο πλαίσιο της απόκτησης είτε προπτυχιακού τίτλου [Πανεπιστημιακής (ΠΕ), ή Τεχνολογικής (ΤΕ) Εκπαίδευσης] είτε μεταπτυχιακού τίτλου είτε διδακτορικού διπλώματος και υπολογίζονται αθροιστικά.

Οι υποψήφιοι της Πανεπιστημιακής, Τεχνολογικής και Δευτεροβάθμιας Εκπαίδευσης αποδεικνύουν επαρκώς τη γνώση πληροφορικής ή χειρισμού Η/Υ ακόμη και με μόνη την υποβολή βεβαιώσεων τμημάτων ΑΕΙ και ΤΕΙ με τις οποίες πιστοποιείται ότι παρακολούθησαν επιτυχώς, σε προπτυχιακό ή μεταπτυχιακό επίπεδο, τέσσερα (4) εξαμηνιαία μαθήματα τα οποία κατά την εκτίμηση του τμήματος εμπίπτουν στην περιοχή της Πληροφορικής ή του χειρισμού Η/Υ.

Διευκρινίζεται ότι τίτλοι σπουδών ανώτερης αλλά και κατώτερης κατηγορίας από την κατηγορία για την οποία υποβάλλει αίτηση ο υποψήφιος, εφόσον πληρούν και τις λοιπές προϋποθέσεις εγκυρότητας, γίνονται δεκτοί, δεδομένου ότι αφενός οι εν λόγω τρόποι απόδειξης προβλέπονται από το προσοντολόγιο, αφετέρου οι σχετικοί τίτλοι και βεβαιώσεις υποβάλλονται για την απόδειξη της γνώσης πληροφορικής ή χειρισμού Η/Υ και όχι για τη διεκδίκηση θέσης ανώτερης ή κατώτερης κατηγορίας της προκηρυσσόμενης.

1. **Με Κρατικό Πιστοποιητικό Πληροφορικής (ΚΠΠ) του Υπουργείου Παιδείας και Θρησκευμάτων**.

Σε περίπτωση που ο υποψήφιος έχει ολοκληρώσει με επιτυχία τις εξετάσεις αλλά το σχετικό πιστοποιητικό δεν έχει ακόμη εκδοθεί, γίνεται αποδεκτή η **βεβαίωση επιτυχίας στις εξετάσεις του Κρατικού Πιστοποιητικού Πληροφορικής που χορηγείται από το Υπουργείο Παιδείας και Θρησκευμάτων**. Ο υποψήφιος, όμως, εφόσον είναι διοριστέος/ προσληπτέος πρέπει να προσκομίσει το πιστοποιητικό στον φορέα διορισμού/πρόσληψης.

1. **Με πιστοποιητικό ή βεβαίωση αποφοίτησης από την Εθνική Σχολή Δημόσιας Διοίκησης και Αυτοδιοίκησης (ΕΣΔΔΑ).**

**Η γνώση χειρισμού Η/Υ στα αντικείμενα: α) παρουσιάσεων και β) βάσεων δεδομένων αποδεικνύεται: α) Με** πιστοποιητικά Πληροφορικής ή γνώσης χειρισμού Η/Υ που εκδίδονται από τους πιστοποιημένους φορείς της ανωτέρω παραγράφου 1, με την προϋπόθεση ότι περιλαμβάνονται οι εν λόγω ενότητες και **β)** **Mε** τίτλους σπουδών, τριτοβάθμιας, μεταδευτεροβάθμιας ή δευτεροβάθμιας εκπαίδευσης, ειδικότητας Πληροφορικής ή γνώσης χειρισμού Η/Υ, όπως αυτοί αναφέρονται κατωτέρω.

**ΤΙΤΛΟΙ ΣΠΟΥΔΩΝ**

**ΤΡΙΤΟΒΑθΜΙΑΣ – ΜΕΤΑΔ/ΒΑΘΜΙΑΣ & ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ**

**ΓΙΑ ΤΗΝ ΑΠΟΔΕΙΞΗ ΓΝΩΣΗΣ ΠΛΗΡΟΦΟΡΙΚΗΣ Ή ΧΕΙΡΙΣΜΟΥ Η/Υ**

**όπως αυτοί προσδιορίζονται για τους κλάδους ΠΕ Πληροφορικής, ΤΕ Πληροφορικής και ΔΕ Πληροφορικής στους Πίνακες 1, 2 και 3 αντίστοιχα του Παραρτήματος Α΄ του ΠΔ 85/2022 (Α΄232)**

**1.ΤΡΙΤΟΒΑΘΜΙΑΣ ΕΚΠΑΙΔΕΥΣΗΣ**

**Α) ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ**

Πτυχίο ή δίπλωμα:

* Πληροφορικής
* Εφαρμοσμένης Πληροφορικής
* Εφαρμοσμένης Πληροφορικής με κατεύθυνση: i) Εφαρμοσμένης Πληροφορικής ή ii) Διοίκησης Τεχνολογίας
* Εφαρμοσμένης Πληροφορικής - εισαγωγική κατεύθυνση Επιστήμης και Τεχνολογίας Υπολογιστών
* Εφαρμοσμένης Πληροφορικής - εισαγωγική κατεύθυνση Πληροφοριακά Συστήματα
* Πληροφορικής και Τηλεματικής
* Επιστήμης Υπολογιστών
* Πληροφορικής και Τηλεπικοινωνιών
* Επιστήμης και Τεχνολογίας Υπολογιστών
* Επιστήμης και Τεχνολογίας Τηλεπικοινωνιών
* Πληροφορικής με εφαρμογές στην Βιοϊατρική
* Διδακτικής της Τεχνολογίας και Ψηφιακών Συστημάτων
* Ψηφιακών Συστημάτων
* Επιστημών και Πολιτισμού – Κατεύθυνση Η/Υ
* Μηχανικού Ηλεκτρονικών Υπολογιστών και Πληροφορικής
* Μηχανικού Πληροφορικής και Τηλεπικοινωνιών
* Ηλεκτρολόγου Μηχανικού και Μηχανικού Υπολογιστών
* Ηλεκτρολόγου Μηχανικού και Τεχνολογίας Υπολογιστών
* Ηλεκτρολόγου Μηχανικού και Μηχανικού Η/Υ
* Ηλεκτρονικής και Μηχανικών Υπολογιστών
* Ηλεκτρονικού Μηχανικού και Μηχανικού Υπολογιστών
* Μηχανικών Πληροφοριακών και Επικοινωνιακών Συστημάτων
* Μηχανικού Η/Υ Τηλεπικοινωνιών και Δικτύων
* Μηχανικών Πληροφορικής και Υπολογιστών
* Μηχανικού Πληροφορικής, Υπολογιστών και Τηλεπικοινωνιών
* Μηχανικών Πληροφορικής και Ηλεκτρονικών Συστημάτων
* Τεχνολογιών Ψηφιακής Βιομηχανίας

Α.Ε.Ι. της ημεδαπής ή ακαδημαϊκά ισοδύναμος ή ισότιμος τίτλος αντίστοιχης ειδικότητας σχολών της αλλοδαπής.

**Β) ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ**

Πτυχίο ή δίπλωμα:

* Πληροφορικής
* Εφαρμοσμένης Πληροφορικής και Πολυμέσων
* Τηλεπληροφορικής και Διοίκησης
* Διαχείρισης Πληροφοριών
* Επιχειρηματικού Σχεδιασμού και Πληροφοριακών Συστημάτων
* Εφαρμογών Πληροφορικής στη Διοίκηση και στην Οικονομία
* Βιομηχανικής Πληροφορικής
* Γεωπληροφορικής και Τοπογραφίας
* Πληροφορικής και Επικοινωνιών
* Πληροφορικής και Τεχνολογίας Υπολογιστών
* Ηλεκτρονικών Υπολογιστικών Συστημάτων
* Τεχνολογίας Πληροφορικής και Τηλεπικοινωνιών
* Τηλεπικοινωνιών και Δικτύων Η/Υ
* Τηλεπικοινωνιακών Συστημάτων και Δικτύων
* Επιχειρησιακής Πληροφορικής
* Μηχανικών Πληροφορικής Τ.Ε.
* Μηχανικών Ηλεκτρονικών Υπολογιστικών Συστημάτων Τ.Ε.
* Διοίκησης Επιχειρήσεων με κατεύθυνση Διοίκηση Πληροφοριακών Συστημάτων
* Πολιτικών Μηχανικών Τ.Ε. και Μηχανικών Τοπογραφίας και Γεωπληροφορικής Τ.Ε. με κατεύθυνση Μηχανικών Τοπογραφίας και Γεωπληροφορικής Τ.Ε.

Τ.Ε.Ι. της ημεδαπής ή ισότιμος τίτλος αντίστοιχης ειδικότητας σχολών της αλλοδαπής.

**2. ΜΕΤΑΔΕΥΤΕΡΟΒΑΘΜΙΑΣ & ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ**

Πτυχίο ή δίπλωμα ή απολυτήριος τίτλος ειδικότητας:

* Τεχνικός Δικτύων και Τηλεπικοινωνιών
* Τεχνικός Η/Υ
* Τεχνικός Λογισμικού Η/Υ
* Τεχνικός Εφαρμογών Πληροφορικής (Πολυμέσα/Web Designer – Developer/Video Games)
* Ειδικός Εφαρμογών Πληροφορικής
* Προγραμματιστής Η/Υ
* Προγραμματιστής Βοηθός Αναλυτή Η/Υ
* Προγραμματιστής Βάσεων Δεδομένων
* Προγραμματιστής Εφαρμογών
* Πληροφορικής Εφαρμογών Πολυμέσων
* Τεχνικός Βιομηχανικού Λογισμικού
* Τεχνικός Τηλεπληροφορικής
* Τεχνικός Δικτύων
* Τεχνικός Εφαρμογών Ιατρικής Πληροφορικής
* Τεχνικός Εφαρμογών Πληροφορικής με Πολυμέσα (Μultimedia)
* Ειδικός Εφαρμογών Πληροφορικής με Πολυμέσα – multimedia
* Προγραμματιστής Η/Υ- Πληροφορικής Πολυμέσων
* Τεχνικός Διαχείρισης Συστημάτων και Παροχής Υπηρεσιών Ιntranet-Internet
* Τεχνικός Δικτύων Υπολογιστών
* Τεχνικός Εφαρμογών Πληροφορικής
* Τεχνικός Εφαρμογών Πληροφορικής, Δικτύων και Αυτοματισμού Γραφείων
* Τεχνικός Η/Υ, Επικοινωνιών και Δικτύων
* Τεχνικός Συστημάτων Υπολογιστών
* Τεχνικός Τεχνολογίας Internet
* Τεχνικός Συστημάτων Ανοικτού Λογισμικού
* Τεχνικός Προγραμματισμού Παιχνιδιών και Ψυχαγωγικών Εφαρμογών (Video Games)
* Ηλεκτρονικών Υπολογιστικών Συστημάτων
* Υποστήριξης Συστημάτων & Δικτύων Υπολογιστών
* Υποστήριξης Συστημάτων και Εφαρμογών Υπολογιστών
* Υποστήριξη Συστημάτων-Εφαρμογών και Δικτύων Υπολογιστών
* Υποστήριξη Συστημάτων-Εφαρμογών και Δικτύων
* Υποστήριξη Συστημάτων-Εφαρμογών και Δικτύων Η/Υ
* Υποστήριξης Συστημάτων Υπολογιστών
* Ηλεκτρονικός Υπολογιστικών Συστημάτων και Δικτύου
* Ηλεκτρονικών Υπολογιστικών Συστημάτων και Δικτύων
* Προγραμματιστών Δευτεροβάθμιας Εκπαίδευσης
* Προγραμματιστών Ηλεκτρονικών Υπολογιστών
* Τεχνικός Η/Υ και Δικτύων Η/Υ
* Τεχνικός Εφαρμογών Λογισμικού
* Τεχνικός Ηλεκτρονικών και Υπολογιστικών Συστημάτων, Εγκαταστάσεων
* Τεχνικός Ηλεκτρονικών και Υπολογιστικών Συστημάτων, Εγκαταστάσεων, Δικτύων και Τηλεπικοινωνιών
* Τεχνικών Ηλεκτρονικών Υπολογιστών
* Ηλεκτρονικών Εγκαταστάσεων και Αυτοματισμού Τεχνικών Η/Υ
* Τεχνικών Ηλεκτρονικών Υπολογιστών (Τεχνικών Η/Υ)
* Τεχνικός Η/Υ και Ηλεκτρονικών Μηχανών Γραφείου
* Τεχνικός Ηλεκτρονικών Υπολογιστικών Συστημάτων και Αυτοματοποίησης Γραφείου

Επαγγελματικής Ειδικότητας, Εκπαίδευσης και Κατάρτισης επιπέδου 5 (Ι.Ε.Κ. ή Μεταλυκειακού Έτους - Τάξη Μαθητείας ΕΠΑ.Λ.) ή Επαγγελματικής Κατάρτισης επιπέδου μεταδευτεροβάθμιας επαγγελματικής εκπαίδευσης Ι.Ε.Κ. ή Επαγγελματικού Λυκείου (ΕΠΑ.Λ.) ή Επαγγελματικής Ειδικότητας, Εκπαίδευσης και Κατάρτισης επιπέδου 4 ΕΠΑ.Λ. ή Τεχνικού Επαγγελματικού Εκπαιδευτηρίου (Τ.Ε.Ε.) Β΄ κύκλου σπουδών ή Τεχνικού Επαγγελματικού Λυκείου (Τ.Ε.Λ.) ή Τμήματος Ειδίκευσης Ενιαίου Πολυκλαδικού Λυκείου (Ε.Π.Λ.) ή Μέσης Τεχνικής Επαγγελματικής Σχολής Εργοδηγών (Ν.Δ. 580/1970) ή άλλος ισότιμος τίτλος σχολικής μονάδας της ημεδαπής ή αλλοδαπής, αντίστοιχης ειδικότητας.

**ή**

Πτυχίο ή δίπλωμα ή απολυτήριος τίτλος ειδικότητας:

* Τεχνιτών Υποστήριξης Συστημάτων Υπολογιστών
* Υποστήριξης Συστημάτων Υπολογιστών
* Υπαλλήλων Χειριστών Η/Υ
* Ηλεκτρονικών Υπολογιστικών Συστημάτων
* Ηλεκτρονικός Υπολογιστικών Μονάδων
* Ηλεκτρονικός Συσκευών-Εγκαταστάσεων και Υπολογιστικών Μονάδων
* Τεχνιτών Ηλεκτρονικών Συσκευών, Εγκαταστάσεων και Υπολογιστικών Μονάδων
* Αυτοματισμού-Ηλεκτρονικών υπολογιστών

Επαγγελματικής Σχολής (ΕΠΑ.Σ.) ν.3475/2006 ή Επαγγελματικής Σχολής (ΕΠΑ.Σ.) Μαθητείας ΟΑΕΔ ν.3475/2006 ή Επαγγελματικής Σχολής ΟΑΕΔ (ν.4763/2020) ή Επαγγελματικής Σχολής Κατάρτισης Ε.Σ.Κ. (ν.4763/2020) ή Σχολής Επαγγελματικής Κατάρτισης Σ.Ε.Κ. (ν.4186/2013) ή Τεχνικού Επαγγελματικού Εκπαιδευτηρίου Τ.Ε.Ε. Α΄ κύκλου σπουδών ή Τεχνικής Επαγγελματικής Σχολής Τ.Ε.Σ. (ν.1566/1985 ή ν.576/1997) ή Σχολής Μαθητείας ΟΑΕΔ (ν.1346/1983 ή ν.1566/1985) ή άλλος ισότιμος τίτλος σχολικής μονάδας της ημεδαπής ή αλλοδαπής, αντίστοιχης ειδικότητας.